Пасля перамогі Вялікай Кастрычніцкай сацыялістычнай рэвалюцыі 8 красавіка 1918 года Дэкрэтам Савета народных камісараў былі заснаваны мясцовыя апараты па фарміраванні рабоча-сялянскай Чырвонай Арміі, якія падзяляліся на валасныя, павятовыя, губернскія і акруговыя камісарыяты па ваенных справах. Гэты дзень стаў днём нараджэння мясцовых органаў ваеннага кіравання, якія ў кароткія тэрміны ажыццявілі мабілізацыю ўнутраных сіл і рэзерваў для будаўніцтва Чырвонай Арміі, чым унеслі важны ўклад у справу перамогі на франтах грамадзянскай вайны і барацьбы з замежнай ваеннай інтэрвенцыяй.